Oppdalsmuseet eier 34 tømmerbygninger som viser hvordan byggeskikk og gårdsmiljøer var fra slutten av 1500-tallet til midten av 1900-tallet. De fleste av bygningene er samla på det store bygdetunet. Museet har våningshus, låver, fjøs, kvernhus, badstu, stabbur, smie, seterbu, fiskerbu og jaktbu i tillegg til 5000 små og store gjenstander fra det gamle bondesamfunnet. Oppdalsmuseet omfatter også skimuseum, skolemuseum, telemuseum og ei samling med jakt- og fangstredskaper.